《丁酉经由三高亭再和》
宋代·周郔

吴江未到意先倾，杳杳渔歌醉里听。霜晚人家千橘熟，秋晴江上数峰青。

鱼缘香饵吞残钓，鹤趁归帆下远汀。大艑何时眼中见，乘槎拟欲问台星。

作者简介：周郔，字知和，海陵（今江苏泰州）人。煇从叔。孝宗乾道五年（一一六九）为吴江尉。有《垂虹诗话》，已佚。事见《渭南文集》卷四二《入蜀记》、《清波杂志》卷八。今录诗二首。